**ANTIDOPINGA KONSULTATĪVĀS PADOMES**

**SĒDES PROTOKOLS**

*Sēde notiek attālināti Microsoft Teams platformā*

Rīgā Nr. 2-17.2/2023-3 2023.gada 13. februārī

**Sēdi vada**:

Priekšsēdētājs, Latvijas Antidopinga biroja direktors M. Dimants

**Ar balsstiesībām piedalās:**

Iekšlietu ministrijas Nozares politikas departamenta vecākā referente A. Zīle – Veisberga

Latvijas Sporta Federāciju Padomes ģenerālsekretārs A. Balodis –Rozītis

Latvijas Olimpiskās komitejas Izpildkomitejas loceklis P. Apinis

Latvijas Olimpiskās Komitejas Atlētu komisijas pārstāvis Roberts Akmens

Latvijas Paralimpiskās Komitejas ģenerālsekretāre L. Apine

**Nepiedalās:**

Izglītības un zinātnes ministrijas Sporta departamenta direktors E. Severs

Veselības ministrijas Sabiedrības veselības departamenta

Veselības veicināšanas un atkarību profilakses nodaļas vecākā eksperte M.Ceruka

**Uzaicinātie:**

Latvijas Antidopinga biroja vecākais eksperts terapeitiskās lietošanas un

medikamentu jautājumos J.Balodis

**Protokolē:**

Latvijas Antidopinga biroja vecākā speciāliste I. Brokāne

Sēdi sāk plkst. 11:00

Pirms sēdes sākuma Antidopinga Konsultatīvās Padomes (turpmāk – Padome) priekšsēdētājs M. Dimants iepazīstina sēdes dalībniekus ar Latvijas Antidopinga biroja (turpmāk – Birojs) vecāko ekspertu J. Balodi, kā arī informē par izmaiņām Padomes sastāvā. Veselības ministriju turpmāk pārstāvēs Veselības veicināšanas un atkarību profilakses nodaļas vecākā eksperte M. Ceruka un Latvijas Olimpiskās Komitejas Atlētu komisijas pārstāvis pēc izmaiņu veikšanas Atlētu komisijas sastāvā būs Roberts Akmens, kā arī Padomes sastāvā darbību neturpinās neviens Tieslietu ministrijas pārstāvis.

Pēc īsa ievada tiek izskatīti sēdes darba kārtības jautājumi.

**1****.§**

**Atskats uz 2022. gadā paveikto. Nākotnes plāni un vīzija /M. Dimants/**

**M. Dimants** informē par Biroja paveikto aizvadītajā 2022. gadā Padomes darba plāna kontekstā – ir konstatētas atšķirības starp prognozēto darba plānu un reāli paveikto, kas ir sasniegts, vadoties no Biroja svarīgākajiem uzdevumiem.

**L. Apine** uzsver, ka Birojam ir ļoti būtiski iesaistīties jaunā Sporta likuma izstrādē.

M. Dimants informē, ka Biroja pārstāvji ir deleģēti dalībai jaunā Sporta likuma izstrādes procesā.

Tāpat M. Dimants informē:

* par statistikas datiem par laika periodu no 2006. līdz 2022. gadam, pievēršot uzmanību tam, ka testēšana pēc Covid-19 pandēmijas ir atjaunojusies gandrīz iepriekšējā līmenī gan sacensību laikā, gan ārpus sacensību kontrolēs;
* par Biroja vīziju, nākotnes mērķiem;
* par ideju veidot Biroju kā Sporta integritātes centru, bet tam ir nepieciešams arī politiskais un sporta organizāciju atbalsts;
* par Biroja plāniem piedalīties ERASMUS+ programmā sadarbībā ar Igaunijas un Somijas Antidopinga organizācijām;
* par sporta sacensību līmeņu gradēšanu, kas dotu iespēju pieteikties terapeitiskās lietošanas atļaujām ar atpakaļejošu datumu.

**L. Apine** uzsver, ka vairāk uzmanības būtu jāpievērš mildronāta lietošanas gadījumiem.

**M. Dimants** norāda, ka Veselības ministrijas ieskatā Birojam daudz plašāk jāvēršas pie sabiedrības, lai informētu par mildronātu.

**P. Apinis** uzskata, ka šāda medikamenta lietošanā būtu jābūt fleksiblākai attieksmei attiecībā uz amatieru sportistiem, ja to varētu realizēt, tas būtu ļoti vērtīgi.

**M. Dimants** norāda, ka Birojs jautājuma izskatīšanu par mildronātu ir virzījis izskatīšanai Eiropas Padomes darba grupā.

**R. Akmens**, kā kanoe sporta veida pārstāvis, izsaka viedokli, ka, iepazīstoties ar testēšanas rezultātiem ir bijis pārsteigts, ka kanoe ir 4. vietā testēšanas ziņā Latvijā, tāpat uzskata, ka arvien vairāk uzmanības jāpievērš izglītošanai, īpaši piesaistot federācijas un Latvijas Olimpisko komiteju.

**L. Apine** uzsver, ka Latvijas Paralimpiskā komiteja lielu uzmanību pievēršot izglītošanai, it sevišķu uzsvaru liekot uz paralimpisko sportistu asistentu izglītošanai, kā arī uzskata, ka jaunajā Sporta likumā jāiekļauj ar antidopinga izglītību saistītie jautājumi kā obligāti.

**A.Balodis-Rozītis** norāda, ka:

- sportā galvenokārt viss balstās uz sporta veidu federācijām, sadarbības līgumos jau ir iekļautas daudz svarīgas normas, tomēr daudz kas ir atkarīgs arī no pašu federāciju aktivitātes un izpratnes;

-interesējas, kas Pamatnostādņēs ir paredzēts attiecībā uz integritāti;

-informē , ka š.g. 15. martā notiks Latvijas Sporta federāciju padomes kopsapulce, kurā Birojs varētu informēt par aktualitātēm antidopinga jomā.

**M. Dimants** norāda, ka ir noteikti ētikas, spēļu sarunāšanas vērtību virzieni, bet nav noteikts, kas to pārbauda, tādēļ, ja tiktu izveidots Sporta integritātes centrs, tad tā arī būtu organizācija, kas uzraudzītu un vadītu šos procesus.

Sanāksmes laikā starp padomes locekļiem izvēršas didkusija par pārtikas piedevām un uztura bagātinātājiem, tiek pārrunātas dažādu organizāciju iespējamās iesaistes šīs problēmas risināšanā, kā cīnīties pret dažādiem viltojumiem, tajā skaitā medikamentu viltojumiem.

**2.§**

**Informācija par Nacionālo Compliance platformu, Padomes pienākumi**

**M. Dimants** informē par National Compliance platformu, kuru iepriekš saskaņoja tikai Birojs. Pamatojoties uz aicinājumu no Konvencijas sekretariāta puses, aptaujas formā Birojs ir iekļāvis arī Padomi. Ja Padomei pret to nav iebildumu, tad tas tiks nosūtīts arī uz UNESCO.

**Padomes locekļi nolemj:** Pieņemt zināšanai Biroja sniegto informāciju.

**3.§**

**Dažādi**

Tā kā Padomes sēdes darba kārtības jautājumi ir izskatīti, Padomes vadītājs sēdi pasludina par slēgtu un informē par nākamās sēdes plānoto norises laiku.

Sēdi slēdz plkst. 13:00

Padomes priekšsēdētājs M. Dimants

Padomes sekretāre I. Brokāne